KOMISSION ASETUS (ETY) N:o 1265/83,
annettu 20 päivänä toukokuuta 1983,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82(), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(), sellaisena kuin se on viimeksi muutettuna asetuksella (ETY) N:o 714/83(), 8 artiklassa vahvistetaan se välimatka, josta kuljetuskustannukset korvataan tonnia ja kilometriä kohti kiinteästi määritetyllä määrällä; olisi mukautettava tätä määrää kuljetuskustannusten nousu huomioon ottaen, ja
maidon ja maitotuotteiden hallintokomitea ei ole antanut lausuntoa asiasta puheenjohtajansa antamassa määräajassa,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 685/69 8 artikla seuraavasti:
"8 artikla
1. Asetuksen (ETY) N:o 985/68 3 artiklan 2 kohdassa tarkoitettu enimmäisetäisyys vahvistetaan 100 kilometriin.
2. Asetuksen (ETY) N:o 985/68 3 artiklan 3 kohdassa tarkoitetut ylimääräiset kuljetuskustannukset vahvistetaan 0,065 ECUun tonnia ja kilometriä kohti.
3. Edellä 2 kohdassa tarkoitetussa tapauksessa käytettyjen kuljetusvälineiden on varmistettava voin säilytys siten, että voin saapuessa varastoon sen lämpötila ei ole korkeampi kuin 6 °C. Muutoin interventioelin ei vastaa 2 kohdassa tarkoitetuista ylimääräisistä kustannuksista."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 1983.